২০১৯–২০ বাংলাদেশ প্রিমিয়ার লিগ (ফুটবল)

২০১৯–২০ বাংলাদেশ ফুটবল প্রিমিয়ার লিগ বাংলাদেশের ফুটবল লিগের সর্বোচ্চ আসর বাংলাদেশ প্রিমিয়ার লিগের দ্বাদশ মৌসুম। এই মৌসুমে ১৩টি দল অংশগ্রহণ করেছে। ২০১৮–১৯ বাংলাদেশ চ্যাম্পিয়নশিপ লিগের শিরোপাধারী ও রানার্স-আপ দল - বাংলাদেশ পুলিশ এফসি ও উত্তর বারিধারা স্পোর্টিং ক্লাব এই মৌসুমে বিপিএল-এ যোগ দেয়। বাংলাদেশ পুলিশ এফসি'র জন্য এটা প্রথম বিপিএল আসর। বসুন্ধরা কিংস এই আসরে পূর্বের মৌসুমের শিরোপাধারী ক্লাব হিসেবে খেলেছে। এই মৌসুমে কুমিল্লার শহীদ ধীরেন্দ্রনাথ দত্ত স্টেডিয়াম-এর প্রিমিয়ার লিগ ভেন্যু হিসেবে অভিষেক ঘটে। কুমিল্লার ভেন্যু সহ মোট মোট সাতটি ভেন্যুতে খেলা অনুষ্ঠিত হয়। পাঁচজন বিদেশী খেলোয়াড় নিবন্ধন করার নিয়ম ফিরিয়ে আনা হয়। লিগ শুরুর তারিখ বেশ কয়েকবার বদল করা হয়। প্রাথমিক ভাবে প্রিমিয়ার লিগ ডিসেম্বর, ২০১৯ হতে মে, ২০২০ পর্যন্ত চালানোর পরিকল্পনা থাকলেও পরবর্তীতে ১ জানুয়ারি, ২০২০ এবং অবশেষে শিরোপাধারী বসুন্ধরা কিংস ও নবাগত উত্তর বারিধারার ম্যাচের মাধ্যমে ১৩ ফেব্রুয়ারি ২০২০ হতে লিগ শুরু হয়। করোনা ভাইরাস প্রাদুর্ভাব হতে স্বাস্থ্য ঝুঁকি এড়াতে ১৬ মার্চ, ২০২০ হতে লিগ স্থগিত রাখা হয়। ১৭ মে, ২০২০-এ করোনা ভাইরাস মহামারি'র পরিস্থিতি ভালো না হওয়ায় বাংলাদেশ ফুটবল ফেডারেশন এই মৌসুম সহ ২০১৯-২০২০ ফুটবল মৌসুম পরিত্যক্ত ঘোষণা করে।
লিগ ১৩ ফেব্রুয়ারিতে শুরু হয়ে ১৫ মার্চ, ২০২০ পর্যন্ত চলে। এসময়ের মধ্যে ৩৬ ম্যাচে ২.৬৪ গড়ে মোট ৯৫টি গোল হয়। আরামবাগ ক্রীড়া সংঘের এলিটা কিংসলে ও ঢাকা আবাহনী লিমিটেড-এর সানডে চিজোবা যৌথভাবে ৫ গোল করে শীর্ষ গোলদাতা ছিলেন। ৪ মার্চ,২০২০ ঢাকা আবাহনী ৪-০ গোলো মোহামেডানকে পরাজিত করে, এটি লিগে স্বাগতিক দলের সবচেয়ে বড় ব্যবধানের জন্য ছিল। ১৪ মার্চ,২০২০-এ উত্তর বারিধারা ১-৪ গোলে মোহামেডানের কাছে পরাজিত হয়, এটি লিগে অতিথিদলের সবচেয়ে বড় ব্যবধানে জয় ছিল। ১৫ মার্চ, ২০২০-এ স্বাগতিক বসুন্ধরা কিংস চটগ্রাম আবাহনীর কাছে ৩-৪ গোলে পরাজিত হয়। এটি এই লিগের সর্বোচ্চ 'স্কোরিং' ম্যাচ ছিল। এই লিগে একমাত্র 'হ্যাটট্রিক স্কোরিং' হয় ১৫ মার্চ ২০২০-এ ঢাকা আবাহনী ও মুক্তিযোদ্ধা সংসদের খেলায়। এই খেলায় সানডে চিজবা একাই চার গোল করেন। লিগের ৬ রাউন্ড শেষে ঢাকা ও চট্টগ্রাম আবাহনী যৌথভাবে ১৩ পয়েন্ট অর্জন করে, তবে গোল পার্থক্যে ঢাকা আবাহনী পয়েন্ট তালিকার শীর্ষে ছিল।
বাংলাদেশে করোনা ভাইরাসের বৈশ্বিক মহামারি ঠেকাতে বাংলাদেশ সরকার সকল ধরনের ঘরোয়া বন্ধ করে দেয়। খেলোয়াড়দের স্বাস্থ্যঝুঁকি এড়াতে, ২৪ রাউন্ডের লিগ, মাত্র ৬ রাউন্ড শেষে বাংলাদেশ ফুটবল ফেডারেশন ১৬ মার্চ,২০২০ হতে স্থগিত করে। বাংলাদেশে এই মহামারি উদ্ভূত পরিস্থিতি ভাল না থাকায় ১৭ মে,২০২০-এ লিগসহ মৌসুম পরিত্যক্ত করা হয়। পরিত্যক্ত হওয়ায় লিগে পয়েন্ট তালিকার শীর্ষদলকে বিজয়ী ঘোষণা করা হয়নি একই সাথে নিম্নের দল দুইটি অবনমিত হয়নি।
গত আসরের পয়েন্ট তালিকার শীর্ষ ১১টি দলের সাথে ২০১৮-১৯ মৌসূমের বাংলাদেশ চ্যাম্পিয়নশিপ লিগের শিরোপা জয়ী বাংলাদেশ পুলিশ ফুটবল ক্লাব ও রানার্স-আপ দল উত্তর বারিধারা স্পোর্টিং ক্লাব সহ মোট ১৩টি দল এই মৌসুমে শিরোপার জন্য প্রতিদ্বন্দ্বিতা করেছে। বাংলাদেশ পুলিশ এফসি'র জন্য এটা প্রথম বিপিএল আসর ২০১৬-এর পর উত্তর বারিধারা পুনরায় বিপিএল-এ উত্তরণ করে।
১১তম আসর ছয়টি ভেন্যুতে হয়েছে। বঙ্গবন্ধু জাতীয় স্টেডিয়াম ছাড়া পাঁচটি ভেন্যুই ছিল ঢাকার বাইরে। এই মৌসুমের জন্য বাফুফে কমলাপুর স্টেডিয়াম, আর্মি স্টেডিয়াম, কুমিল্লার শহীদ ধীরেন্দ্রনাথ দত্ত স্টেডিয়াম ও নরসিংদী স্টেডিয়ামকে বিপিএল-এর ভেন্যু তালিকায় যুক্ত করার সম্ভাব্যতা যাচাই করে। যাচাইয়ের পর শহীদ ধীরেন্দ্রনাথ দত্ত স্টেডিয়ামকে যোগ করে মোট সাতটি ভেন্যু চূড়ান্ত করে। এই মৌসুমে কুমিল্লার শহীদ ধীরেন্দ্রনাথ দত্ত স্টেডিয়াম-এর প্রিমিয়ার লিগ ভেন্যু হিসেবে অভিষেক ঘটে। ১৩ দলের নাম ও স্বাগতিক ভেন্যু সমূহ নিম্নরূপ-
বাংলাদেশ ফুটবল ফেডারেশন প্রিমিয়ার লিগের ২০১৯-২০ মৌসুমের জন্য প্রাথমিকভাবে ১৬ আগস্ট,২০১৯ হতে ১৫ সেপ্টেম্বর,২০১৯ পর্যন্ত দলবদল করার সময় নির্ধারণ করে। পরবর্তীতে ১ অক্টোবর, ২০১৯ হতে ২০ নভেম্বর, ২০১৯ পর্যন্ত ক্লাব গুলিকে দলবদল হয়। ফেডারেশন কাপের মাধ্যমে ২০১৯-২০ মৌসুম শুরু হয়। লিগে স্থানীয় খেলোয়াড়দের পাশাপাশি দলগুলি একজন এশীয় খেলোয়াড়সহ পাঁচজন বিদেশি খেলোয়াড় নিবন্ধনের নিয়ম করা হয়। খেলা চলাকালে এক সাথে চারজন বিদেশি খেলোয়াড় মাঠে রাখার নিয়ম করা হয়। মাঠে খেলোয়াড় বদলের ক্ষেত্রে এশীয় কোটার পরিবর্তে এশীয় এবং অন্য মহাদেশের হলে অন্য মহাদেশের ফুটবলার বদলি হিসেবে নামানোর সুযোগ রাখা হয়
এই মৌসুমে নিবন্ধিত বিদেশি খেয়ালোড়ের তালিকা নিম্নরূপ-
টীকা: গাঢ় চিহ্নিত খেলোয়াড়রা তাদের নিজ নিজ জাতীয় দলের সক্রিয় ফুটবলার।
"† ম্যাচ জয়ী ক্লাবের নাম গাঢ় চিহ্নিত"
এই মৌসুমের কোন খেলা টেলিভিশনে প্রচারিত হয়নি। সকল খেলা সরাসরি সম্প্রচারের 'অনলাইন' পরিষেবা 'মাইকুজু'তে উপলব্ধ হয়েছে।